SZERELEM ÉS HALÁL
Már soha nem fogom megtudni, hogyan kerültem ebbe a kínos helyzetbe.
Teljességgel hihetetlen.
Egy olyan bűntény miatt végeznek ki, amelyet el sem követtem.
Persze, az emberiség is ugyanebben a cipőben jár.
Végül nem végzik ki az emberiséget is el nem követett bűnei miatt?
A különbség csak az, hogy végül mindenkire sor kerül,
...de én holnap reggel hatkor kerülök sorra.
Eredetileg reggel ötkor lett volna a kivégzés, de nagyon jó ügyvédem van.
Arra vágyom, hogy újra fiatal legyek.
Istenem. Oly boldog emlékek a nyári lakunknál.
Nyikolaj bácsikám és a csodálatos nevetése.
Te jó ég, milyen ellenszenves volt.
Aztán ott volt nagyapa és nagyanya, akik ötven éve házasodtak össze,
...de máig ugyanolyan mély érzelmeket tápláltak egymás iránt, mint megismerkedésük napján.
És az apám, egy jóképű és nemeslelkű férfi.
A nyári és a téli lak mellett egy értékes földdarab is a birtokában volt.
Igaz, kis darab volt. De mindenhová magával vitte, amerre csak ment.
Dimitrij Petrovics! Megvenném a földjét.
Ez a föld nem eladó.
Egy szép napon talán majd építek rá valamit.
Hülye volt. De én azért szerettem.
Aztán ott volt anyám, aki a legfinomabb hajdinapalacsintát sütötte az egész világon.
És persze Vén Gregor és a fia, Fiatal Gregor.
Fiatal Gregor fia idősebb volt, mint Vén Gregor.
Senki nem tudta, ez hogyan történhetett.
Két bátyám, Iván és Mihail, mulatságos kis játékokat űztek.
Nekem azonban gyermekként teljesen más elképzeléseim voltak magamról.
Az első halállal kapcsolatos élményem egyik szolgálónkkal, Vén Nyehamkinnal kapcsolatos.
Vén Nyehamkin a villámhárítót szerelte a tetőn, amikor kitört a vihar.
Amikor vacsoránál sem jelent meg az asztalnál, anyám a keresésére indult.
Mi van veled? Vén Nyehamkin? Nem nézel ki túl jól.
Jól vagy? Minden rendben?
Eltemettük Vén Nyehamkint,
...és azon az éjszakán furcsa és nagyon valóságosnak tűnő álmot láttam.
Tudtam, hogy azután az álom után soha nem lesz belőlem közönséges ember.
Gyakran beszélgettem Nyikolaj atyával,
...aki mindig feketében járt és fekete szakálla volt.
Évekig azt hittem, hogy olasz özvegy.
Minden tettnek van oka. Az univerzum létezik, tehát van oka.
Mivel Isten teremtette az univerzumot, ebből következik, hogy Ő létezik.
Spinoza mégsem hitt a Szentháromságban.
- Spinoza zsidó volt. - Mi az a zsidó?
Még soha nem láttál zsidót? Nézd csak. Van nálam néhány rajz.
- Ezek zsidók. - Ne vicceljen.
- Mindegyik ilyen szarvakat visel? - Nem, csak az orosz zsidók.
A német zsidóknak szalagjaik vannak.
Emlékszem az első misztikus látomásomra.
Az erdőben sétáltam és Krisztuson gondolkodtam.
Ha ács volt, kíváncsi lettem volna, mennyit kért volna egy könyvespolcért.
Hirtelen...
- Ki vagy te? - Halál.
Mi történik a halál után?
Van pokol? Van Isten?
Újjászületünk?
Rendben. Hadd kérdezzek valami fontosat.
- Vannak ott lányok is? - Érdekes egy fiatalember vagy te.
Még találkozunk.
- Ne fáraszd magad. - Nem fáradság.
Elértem a férfikort. Öt láb hat hüvelyk voltam,
...amivel technikailag nem számítottam teljesértékű férfinak Oroszországban, de azért ennyival már lehet saját birtoka az embe
Öt láb három hüvelyk fölött lehet saját földje az embernek. Ezalatt a cár jóváhagyására van szükség.
Három egészséges férfi.
A bátyám, Iván.
A másik bátyám, Mihail.
És én.
Végül, ott volt még Szonja kuzinom.
Amellett, hogy ő volt a legszebb nő, akit valaha láttam,
...azon ritka emberek közé tartozott, akikkel értelmes társalgást folytathattam.
Borisz, nézd ezt a falevelet. Hát nem tökéletes?
És ez? Nézd.
Oh, igen. Határozottan úgy vélem, hogy ez a létező világok legjobbika.
- Bizonyára a legdrágább is egyben. - Hát nem csodálatos a természet?
Számomra a természet... nem is tudom, pókok és bogarak és...
...a nagy hal megeszi a kis halat.
A növények megeszik a többi növényt, az állatok megeszik...
Mint egy hatalmas étterem.
Igen, de ha Isten teremtette, akkor csodálatosnak kell lennie,
...még ha az Ő terve pillanatnyilag nem is látható át számunkra.
Szonja, és mi van, ha Isten nem létezik?
Borisz Dimitrovics, most viccelsz?
Mi van, ha csak egy rakás abszurd ember vagyunk,
...akik minden cél és értelem nélkül szaladgálunk a világban?
De ha Isten nem létezik, akkor az életnek nincs értelme.
Miért élünk? Miért nem követünk el öngyilkosságot?
Nos, őrizzük meg a nyugalmunkat. Tévedhetek is.
Utálnám, ha miután szétloccsantottam az agyamat, azt kellene látnom, hogy találtak valamit.
Borisz. Hadd bizonyítsam be álláspontod abszurditását.
Tegyük fel, hogy Isten nem létezik, és minden ember szabad belátása szerint cselekedhet.
Mi tart vissza attól, hogy megölj valakit?
- A gyilkosság erkölcstelen. - Az erkölcs szubjektív dolog.
Igen, de a szubjektivitás objektív.
De nem egy percepcióra épülő racionális rendszerben.
A percepció irracionális. Közelséget feltételez.
De a jelenségek rendszerének megítélése jelen van minden,
...racionális, metafizikai vagy episztemológiai ellentmondásban,
...amely egy elvont empirikus fogalomra vonatkozik, mint például a létezésre, a létre,
...vagy előfordulhat a dologban magában vagy a dologról magáról.
Igen, én is mindig ezt mondom.
Borisz, hinnünk kell Istenben.
Ha csak egy csodát láthatnék, egyetlen kis csodát.
Ha láthatnék egy égő csipkebokrot, vagy a kettéváló tengert, vagy...
...vagy Szása bácsikámat, ahogy kifizet egy számlát.
Le kellene mennünk.
Mostanra már a lenyugvó nap utolsó arany pászmái
...is eltűntek a nyugati dombok mögött.
Hamarost az éj sötét leple borul reánk.
Hé, leányneveldébe fogsz menni.
Hé, randizol mostanában egy orosszal, akiről nekem is kellene tudnom?
Nos, Minszkovot beterveztem.
Nagyon aranyos és tehetős is.
De túl nagy köztünk a korkülönbség. Én 28 vagyok, ő pedig 81.
- Oh, az tényleg nagy. - Amikor én 50 leszek, ő 103.
Az nem túl jó kor a férfiak számára. Lelassulnak.
És Voszkovec is világossá tette a szándékait.
De ő heringekkel kereskedik és mindig halszaga van.
Még heringillatú parfümöt is vett nekem.
Valószínűleg ezért ólálkodik körülötted a macska állandóan.
A szerelem minden, Borisz.
Találkozni akarok egy férfival és megmászni vele a szenvedély hegyeit.
Egy olyan férfival, aki megtestesíti a szerelem mindhárom nagyszerű aspektusát.
Intellektuális, spirituális és szenzuális.
Nos, nem vagyunk túl sokan, de megoldható a dolog.
- Oly sok nő adja magát oda könnyen. - Tudom. Szegény párák.
- A pénzért házasodnak. - Pénz! Hát igen, a pénz.
De én úgy érzem, hogy elfecsérelném az életem,
...ha nem éreznék igazi szerelmet egy férfi iránt, akinek szellemét tisztelem,
...akinek a spiritualitása felér az enyémmel,
...és aki ugyanolyan kéjjel szomjúhozza
...az érzéki szenvedélyt, mint amely engem az őrületbe kerget.
Hihetetlenül komplex egy nő vagy.
Mondhatnád azt is, hogy félig szent vagyok, félig kurva.
Csak azt remélem, azt a felét kapom, amelyik eszik.
- Borisz. - Igen?
Egy vallomással tartozom.
Gyermekkorunk óta
...szerelmes vagyok a bátyádba, Ivánba.
Hát ez termé...
Iván? Te viccelsz! Még a nevét is alig tudja leírni a homokba egy pálcikával.
Hipnotikus vonzereje van.
A sok duma a tökéletes szerelemről és közben Ivánért vagy oda?
- Megcsókolt. - Hol, ha szabad kérdeznem?
- Fölforrósodott a szívem. - Nagyszerű. Nincs jobb a forró szívnél.
Azt hiszem meg fogja kérni a kezemet.
De ő egy szerencsejátékos, iszik is, és egy ősember mentalitásával rendelkezik.
Úgy értem, úgy szeretem, mint egy testvért. Mint valaki másnak a testvérét.
Hallod ezt a zűrzavart? Mi történik odalent?
Hallottátok az újságot? Napóleon megszállta Ausztriát.
- Miért? Kifogyott a Courvoisier? - Így lehetőségünk nyílik a harc dicsőségét megízlelnünk.
Majd szóljatok, ha vége van...
- Nem, Borisz. Neked is harcolnod kell. - Vizsgáltasd ki magad.
- Holnapután indulunk. - Srácok, én pacifista vagyok.
- Nem hiszek a háborúban. - Nem hisz a háborúban.
Napóleon, ő aztán hisz a háborúban.
Mit teszel, ha a francia katonák megerőszakolják a húgodat?
- Nincs húgom. - Ez nem válasz.
- Ivánt meg nem fogják megerőszakolni. Elhánynák magukat. - Ne szégyeníts meg a barátaim előtt.
Mi a jó a háborúban? Mi franciákat ölünk, ők oroszokat ölnek, aztán itt a húsvét.
Borisz, Oroszország Anyácskáról beszélsz.
Ő nem az én anyám. Az én anyám nem engedné, hogy a legkisebb fia repeszt kapjon a fenekébe.
- Tűnj előlem. - Nem hiszek a szememnek.
Egy sárga vonal van a hátán lefelé. - Nem, keresztben van.
- Borisz, te egy gyáva nyúl vagy. - Igen, de egy militáns gyáva nyúl.
Borisz. Kitüntetések... Kitüntetéseket fogunk kapni.
Nyugi, Iván. Vissza kell fognod a heves vérmérsékletedet.
Elmegy és harcolni fog.
Remélem a frontra helyezik.
Nagyon köszönöm, anyu. Ő az anyám, emberek.
Ez őrület. Még egy puskát sem tudok elsütni. Én költőnek készültem.
Szonja, én nem vagyok az a katonás típus. Harmincéves koromig nem mertem sötétben elaludni.
Nem tudok férfiakkal együtt zuhanyozni.
Barátaim. Barátaim.
E dicsőséges esemény éjszakáján, van egy fontos bejelentenivalóm.
Mivel csatába készülünk, és talán soha nem találkozunk többet a szeretteinkkel,
...be szeretném jelenteni, hogy holnap megházasodom.
Oly nőt választok feleségemül, akivel együtt nőttünk fel.
Anna Ivanovna.
Iván.
Sajnálom. El kellett volna mondanom.
Nekem is van egy bejelentenivalóm.
Holnap én is megházasodom.
Megkérték a kezem, és én igent mondtam
...Szergej Ivanovics Minszkovnak.
Igen... úgy értem Leonyid Voszkovecnek, a heringkereskedőnek.
Maga! Ide hozzám!
Maga a legrosszabb katona, akit valaha láttam.
- Tudattalan! - Tudatlan, uram.
- Azt akarja, hogy rangjelzésétől megfosztva leszereljük? - Igen, uram. De a kimenő is jó lesz.
Maga átkozott! Szereti Oroszországot, ugye?
- Igenuram. - Hangosabban!
- Szeret itt lenni? - Igenuram!
- Szép karriert akar befutni a hadseregben? - Nos, ne ragadtassuk el magunkat.
Kitakarítja a kantint és a latrinákat!
Igenuram. Honnan fogom tudni, melyik melyik?
OK.
Egy-két! Egy-két! Egy-két!
A három következik, ha esetleg nem ugrana be.
A háború természetesen hatással van a heringiparra is.
A kikötőket blokád alá vonták.
Egyre nehezebb friss heringszállítmányhoz jutni.
És, természetesen, ha valami árt a heringnek, az nekem is árt.
Amit az emberek nem értenek meg,
...az az, hogy több száz féle hering létezik,
...és mindegyiknek megvan a maga érdekes története.
Szonja. Jól vagy?
Oh, igen.
De elég soká beszéltem.
Miért nem játszatok addig, amíg én elintézem a fontos üzleti ügyeimet?
Kapitális ötlet.
Készen van? És egy és két...
És...
- Megállt. - Mit gondolna,
...ha azt mondanám magának, hogy maga a leggyönyörűbb nő, akit valaha láttam?
Azt gondolnám, hogy micsoda őrült bolond maga.
És mit mondana, ha hirtelen átölelném?
Azt gondolnám, hogy micsoda őrült, zabolátlan bolond maga.
És mit mondana, ha megcsókolnám?
Azt gondolnám, hogy micsoda őrült, zabolátlan, csodálatos bolond maga.
- Ne! - Muszáj!
- Most ettünk. - A bőre, olyan csodálatos.
Igen, tudom. Az egész testemet ez borítja.
Meg kell kapjam magát.
Ne, ne a zongorán. Úgy béreljük.
Kedvesem, kedvesem, én...
Szonja!
Szonja, nem tudod hol találom a mártást?
- Jöjjön el a szállásomra holnap háromkor. - Nem tehetem.
- Kérem! - Ez erkölcstelen. Mikor?
- Ki mondja meg, mi erkölcstelen? - A moralitás szubjektív.
A szubjektivitás objektív.
Az erkölcsi fogalmak olyan szubsztanciális attribútumokra utalnak
...amelyek csak egymással szoros kapcsolatban álló dualitásban léteznek.
Nem, ha az ontologikus létezés esszenciális kiterjesztései.
Nem beszélhetnénk most már a szexről?
- Szörnyen sajnálom. - Jobb, ha most távozik.
- Szonja, kérem. - Nem, ragaszkodom hozzá.
Emberek...
Jövő héten megyünk a frontra.
A cél annyi franciát megölni, amennyit csak lehetséges.
Természetesen ők is megpróbálnak annyi oroszt megölni, amennyit csak lehet.
Ha mi ölünk meg több franciát, mi nyertünk.
Ha ők ölnek meg több oroszt, ők nyernek.
Mit nyerünk?
Hogy mit nyerünk, katona?
Képzelje el a Napóleon által leigázott szeretteit,
...akiknek francia fennhatóság alatt kellene élniük.
Csak nem azt akarja, hogy nehéz ételeket és szószokat egyenek?
Nem.
Csak nem azt akarja, hogy minden étkezéskor szuflét és croissant-t egyenek?
Nem.
Emberek, mivel mindannyian háromnapos kimenőt kapnak a csata előtt,
...bemutatunk maguknak egy rövid, higiéniai célzatú darabot.
Viszontlátásra. Remélem jól szórakoztál.
Igen. Jól szórakoztam.
Mi ez a gyulladás az ajkamon? Jobb lesz, ha elmegyek orvoshoz.
Doki, egy gyulladás van az ajkamon.
- Nemi betegsége van, barátom. - Te jó ég.
Ha nem kezelteti, megvakul.
Vagy megőrül!
Nos, emberek. Ennyi volt a színdarab.
Szórakozzanak jól a kimenőjükön, de vigyázzanak magukra!
- Nos, mit gondolsz a darabról? - Gyenge volt. Nem tudott lekötni.
Bár a doktor élvezetesen játszott.
A lánynak elbűvölő mellékszerepe volt.
A jelenkori erkölcsök szatírája, átverés, amely inkább a szívre akar hatni, mintsem a fejre.
Azt tervezem, hogy a következő három napot egy bordélyházban töltöm.
- Nem akarsz velem tartani? - Nem. Életemben egyszer voltam bordélyházban.
Rámjött a csuklás. Ennyi volt az egész.
És van valaki, akit meg akarok látogatni Szentpétervárott.
Nos, szórakozz jól.
Úgy vélem, a Varázsfuvola Mozart legnagyszerűbb operája.
Csuda egy opera, nem igaz? Popcornt nem árulnak?
Olyan nagy örömünkre szolgál, hogy úgy döntöttél, velünk töltöd a kimenődet.
Mindig is te voltál a kedvenc unokaöcsénk.
Még akkor is, ha egy hihetetlenül gyáva alak vagy.
Nagyon szépen köszönöm.
Van valami hír Szonja kuzinomról?
Csak annyi, hogy Voszkoveccel kötött házassága boldogtalan és szeretőket tart.
- Szerelőket tart? - Szeretőket.
Oh, szeretőket.
Hé. Ki az?
Az Alexandrovna grófnő.
A legvonzóbb nők egyike Szentpétervárott.
Nem szűkkeblű, ugye?
Egy egész hadseregnek elég lenne.
Nemrég özvegyült meg.
Azt mondják, a férje, a gróf, a karjaiban halt meg
...miközben megpróbálta kielégíteni felesége óriási szexuális étvágyát.
Ne viccelj! Fogadok hogy mosolyogva halt meg.
Ki az az alak mellette, azzal a ferde bajusszal?
Anton Ivanovics Lebedokov, az aktuális szeretője.
Bár ahogy rád bámul...
Tudnám mire használni a pasast.
Engedném, hogy bemelegítse a nőt. Aztán besétálnék és befejezném a dolgot.
Legyél óvatos Anton Ivanoviccsal. Heves természete van.
- Igazán? - Több embert megölt már párbajban.
Mindegyiket a grófnő miatti féltékenységében.
Jó, hogy mondod. Azt hiszem, inkább az előadást fogom nézni.
Tud valamit ez a Mozart!
Nos, azt hiszem a zenéjére célzol.
Nem tudna vigyázni?
Úgy vélem...
Úgy vélem, hogy a folyosó...
Úgy vélem, hogy a Szentpéter...
Operaház folyosója az egyik legszebb egész Európában.
Ki ez a jóképű és rejtélyes katona?
Borisz Grusenko.
- Sajnálom. Fölnyársaltam ezt a hölgyet. - Nagyon érzékeny arca van.
Hát még ami nem látszik belőlem!
Grusenko. Csak nem az a gyáva fiatalember, akiről egész Szentpétervár beszél?
- Nem olyan fiatal. Harmincöt éves vagyok. - Aki annyira aggódik a saját biztonsága miatt,
...hogy emiatt nem hajlandó megvédeni a hazáját?
Rossz passzban van. Kényelmetlen volt a széke?
Ugorjon be hozzám egy teára. Biztos vagyok benne, hogy sok közös témánk van.
Oké. Viszek teafiltert.
Aztán ellenőrizhetnénk az erogén zónáit.
- Mi legyen ezzel a zombival? - Miért teszel állandóan gúny tárgyává?
Ha csak megközelíti a grófnőt,
...gondoskodom róla, hogy soha ne lássa meg többé a napfelkeltét.
Ha ezt egy férfi mondta volna, kitörném a nyakát!
- Én férfi vagyok. - Nos, úgy értem, egy sokkal alacsonyabb férfi.
Borisz! Borisz Dimitrovics!
Szonja!
Nézz csak oda. Olyan jóképű vagy ebben az egyenruhában.
Tökéletes alakom van a ruhákhoz. 28-as XXS a méretem.
És te, Szonja, még annál is szebb vagy most, mint a valóságban.
- Oh, Borisz, olyan boldogtalan vagyok. - Azt kívánom, hogy ne legyél boldogtalan.
Voszkovec és én sokat veszekedünk.
- Botrányhős lettem. - Szegény Szonjám.
Meglátogatom Szeretszkijt a szobájában.
Miért? Mi van a szobájában?
Szeretszkij előtt Alekszejt. Alekszej előtt Alegoriant.
- Alegorian előtt pedig Asimovot. - Oké!
Várj! Még csak az "A"-nál vagyok.
- Hány szeretőd van? - A belvárosban?
- Oh, Szonja. - Borisz, az életem romokban hever. Vége.
Ki nem állhatom Voszkovecet.
A mentalitása a világ összes szépségét egy pácolt heringre redukálta.
Szonja, neked olyasvalakire van szükséged, aki megszabadít Voszkovectől.
Valakire, aki szeret téged. Valakire, aki mindig is szeretett téged és törődött veled.
Hogy van Iván bátyád?
- Iván megvan. - Igen? Iván jól van?
Iván egy tigris. Az alapkiképzést két hét alatt letudta. Őrnagy lett belőle.
- Nem említette a nevemet? - Szonja, ő egy elfoglalt ember.
Akkor is! Néha meg kell hogy említse a nevemet.
Higgadj le, oké? Ez kincstári tulajdon.
Ő... Egyszer megbetegedett... Lázálmai voltak. A te nevedet kiáltozta.
Igazán? Akkor még van remény.
Nézd. Holnap az ezredem elindul. A frontra megyünk.
A franciák túlerőben vannak. Valószínűleg mind egy szálig odaveszünk.
- Egész pontosan mit mondott rólam? - Szonja!
Mit is mondtál, hova mentek? Oh, igen, háborúba. Nos...
Öltözz melegen, Borisz és szórakozz jól.
A lényeg, hogy ne ess pánikba és ne kezdj el menekülni, mert hátbalőnek.
Nem akarom, hogy lovak tapossanak halálra. És te, Borisz?
Nekem mindegy. Még harcolni sem akarok.
Teljesen mindegy, hogy a cár vagy Napóleon uralkodik felettünk.
Mindketten gazemberek. A cár valamivel nagyobb.
Ha nem kedveled Napóleont és nem kedveled a cárt,
...akkor szerinted kinek kellene vezetni az országot?
- Tényleg tudni akarod? A jobbágyoknak. - Oh, a jobbágyok.
Csak ők tudják igazán, hogyan működnek a dolgok.
Ha egy kerítést kell fölhúzni, mindig a jobbágyok csinálják.
Azt akarja, hogy a jobbágyok vezessék az országot.
Miért nem mindjárt a bűnözők? Vagy a zsidók?
A zsidók között is vannak okosak. Bár azt hallottam, hogy a zsidó nők a házasság után fölhagynak a szexszel.
- Megházasodtál, Borisz? - Én? Nem.
- Van kedvesed? - Nem. Szerelmes vagyok egy nőbe. Férjnél van.
Szerelmes valakibe, aki férjnél van. Kifejezetten egészséges szituáció.
Hé, ide figyelj Borisz. Figyelj.
- Mit rejtegetsz ott? - A feleségem egy hajtincse.
Egy hajtincse. Jesszusom, és most pőrén szaladgál?
Nehogy elejtsd. Nálad van egy hajtincs a kedvesedtől?
Nem. Férjnél van. De van nálam egy hajtincs a férjétől.
Kisapám, ez a katonai pörkölés mindig utolér.
Az ott Viszinszkij. A földim volt.
- Ő volt a falu bolondja. - És te mi voltál? A helyettese?
Oh, Isten próbára tesz bennünket.
Ha próbára tesz bennünket, akkor miért nem kérte az írásos beleegyezésünket?
Húha! A csata teljesen máshogy néz ki belülről,
...mint a tábornoki állásból, a dombtetőről.
Forró gesztenyét tessék!
- Van valami üdítője? - Itt van a sörös fickó.
Nincs kisebb címlet? Csak most kezdtem.
Tizenkétezer emberrel kezdtük a csatát.
Amikor vége volt, tizennégy túlélőnk maradt.
Egy üzenetet kaptunk a cártól: "Csak így tovább."
Aznap éjjel, miközben hullákat égettem, egy másik misztikus élményben volt részem.
A kegyeletteljes Isten a mi oldalunkra állt.
Sokkal rosszabb is lehetett volna, ha nem teszi. Talán még az eső is megeredt volna.
Grusenko!
- Vlagyimir Maximovics. Hát élsz. - Nem, meghaltam. Nézd ezt a lyukat.
- Oh, nagyon fáj? - Nem érzek semmit.
Ahhoz képest, hogy meghaltál, egész jól nézel ki. Azt hiszem ezzel te is egyetértesz.
- Figyelj, tegyél meg nekem egy szívességet. - Bármit.
Ezt az eljegyzési gyűrűt a barátnőmnek szántam. Meglepetés lett volna.
- Azt akarod, hogy jutassam el neki? - Dehogy, hova gondolsz?
Vidd vissza az ékszerésznek Szmolenszkbe. Vlagyimir Petrosnyiknak.
Mondd meg neki, hogy meghaltam és kérj pénzvisszatérítést.
- Oké. Mennyit adtál érte? - 1600 rubelt.
- 1600 rubelt adtál ezért? - Ez igazi gyémánt itt középen...
Ez őrület! 1200-ért szereztem volna neked ilyen gyűrűt.
- Nem ezt. Soha. - Pont ugyanilyet.
Na mindegy. Kérd vissza a pénzt.
- Menj el Kijevbe. - Rendben.
- Add oda egy nőnek, Natasa Petrovnának. - Rendben. Oké.
Kérj nyugtát. Mindenképpen kérj nyugtát.
- Miért olyan fontos ez neked? Hiszen meghaltál. - Az adózás miatt.
Oh! Micsoda előrelátás!
- Mi történt? - A pisztolyát tisztította. Elsült.
- A golyó pont a szívébe fúródott. - Komoly a dolog?
Megfelelő orvosi kezelés mellett talán még tíz perce van.
Miért tisztogattad a pisztolyodat?
Párbajozni akartam a becsületed védelmében.
Egy török huszártiszt megrágalmazott.
Azt mondta, hogy fűvel-fával lefeküdtél.
Tudtam, hogy hazudik, hogy ártatlan vagy.
Igen, hát...
Leonyid, tudom, hogy jobb feleséged is lehettem volna.
Kedvesebb. Gyakrabban is szeretkezhettünk volna.
- Vagy legalább egyszer. - Egyszer is elég lett volna.
Kedves és szerető férj voltál.
Nagylelkű és előzékeny.
Mennyi van még hátra? Nyolc perc?
Azt hiszem késik az órám. Talán még három perc.
Kiúszni a nyílt tengerre, mint a vad heringek.
Tudom, hogy nagy csapás ez a maga számára, Szonja.
De nem szabad hagynia, hogy eleméssze a bánat.
A halál néha elragad valakit,
...de az élet megy tovább.
Azt hiszem, igaza van.
Hova menjünk vacsorázni?
- Menjünk Rykoffhoz. - Nem, nem, nem.
- Miért? - Inkább húsra vágyom, nem sajtos szendvicsre.
Nem tesz jót az egészségének.
Van egy kocsma a sarkon, ahol csodálatos kolbászt főznek.
Közben a háború folytatódott.
Az ezredemet fölmorzsolták, én pedig ott találtam magam egyedül az ellenséges vonalak mögött.
Pánikba estem és elrejtőztem az első adandó helyre.
Aztán elájultam.
Amikor magamhoz tértem, rájöttem, hogy szörnyű hibát követtem el.
Amilyen a szerencsém, egy csoport francia tábornokra estem,
...minek következtében a franciák azon nyomban megadták magukat, belőlem pedig hős lett.
Iván bátyám nem volt ilyen szerencsés. A háború áldozata lett.
Egy lengyel polgári szolgálatos hasba szúrta bajonettel.
Ivánért imádkozol?
Igen. A férjedért.
Szerettem őt, nyilván tudod.
Azt szeretném, ha elfogadnád néhány személyes használati tárgyát.
Milyen kedves vagy.
Megtartottam a kardját és az aranyóráját.
De, tessék,
...neked adom a bajuszát.
Gondját fogom viselni.
Továbbá,
...néhány madzagot.
Iván gyűjtötte a madzagokat.
Tudom. Többek között ezért is szerettem.
Meg tudom érteni.
Én is a madzagjai miatt szerettem.
Még valami a számomra?
Arra gondoltam, eloszthatnánk a leveleit.
A magánhangzókat vagy a mássalhangzókat szeretnéd?
A magánhangzóit.
Őrizd meg te a mássalhangzóit.
Az élet elviselhetetlen.
- Újra találkoztunk tehát. - Alexandrovna grófnő.
Bárcsak mód lenne rá, hogy megköszönjem, amit Oroszországért tett.
- Majd kitalálok valamit. - Esetleg találkozhatnánk a szobámban kicsit később.
Ahogy óhajtja. Öt perc múlva?
Nocsak. Ki van itt velünk ma este?
- Még mindig randizgatunk, Mosoly Pista? - Visszatért a háborúból, ahogy látom.
Tovább is maradtam volna, de kifogytak a kitüntetésekből.
Úgy hallottam, hogy a hősiessége pusztán a véletlennek volt köszönhető.
Magának legyen mondva.
- Még mindig szóba áll ezzel a hetvenkedő seggfejjel? - Vigyázzon, becsapós kérdés!
Hozza a poggyászomat, Lebedokov. Hamarosan én is csatlakozom önhöz.
Örülök, hogy találkoztunk, Quasimodo.
- A szobámban, éjfélkor? - Tökéletes. Ön is ott lesz?
- Természetesen. - Akkor éjfélkor.
Éjfélkor.
- Legyen háromnegyed tizenkettő. - Éjfélkor.
- Borisz, hozzá sem nyúltál a süteményhez!
Igen, nos... Nem érzem túl jól magam...
Szabad!
Hogy tetszik?
Elmegy. Jobban szeretem a szexis dolgokat, de...
Kér egy kis bort? Az talán meghozza a kedvét.
Oh, a kedvem már az 1700-as évek végétől megjött.
Maga undorító, de én szeretem magát.
Nos, az undorító mivoltom a legjobb tulajdonságom.
Magányos lehetett a fronton.
Mióta nem volt nővel?
Milyen nap van ma? Hétfő, kedd...
- Két éve. - Két éve. Még emlékszik, hogyan kell csinálni?
Nos, ha elkezdi, akkor tudom folytatni.
Erre emlékszik?
Igen. Ez olyan volt, mint a csókolózás, ugye?
Maga a legnagyszerűbb szerető, akivel találkoztam.
Hát, elég sokat gyakorlok ha egyedül vagyok.
- Mondjuk legyen pisztoly hajnalban? - Mondhatjuk. És ez mit jelent?
Ön belegázolt a grófnő becsületébe, uram.
- Miért? Hagytam elsőnek elmenni. - A grófnő segédei majd értesítik önt.
- A segédei? Nekem nem kell segítség ehhez. - Az én segédeim értesítik az ön segédeit.
Az én segédeim nem érnek rá. Szóljanak a kifutófiúmnak.
Ha ő sem érne rá, akkor szóljanak a házmesteremnek.
Komolyan beszélt! Találkoznod kell vele a becsület mezején.
Nem fogok párbajozni vele. Mesterlövész és gyilkos is egyben.
- A becsületed forog kockán! - Hé, mi van ma? Üssük Boriszt Nap?
Háborús hős vagy. Csak nem félsz egy Anton Lebedokovval vívandó párbajtól?
Nézd, arról van szó, hogy nem akarok golyót pazarolni rá.
A pasi egy kicsit berágott. Majd benézek hozzá később, hogy bocsánatot kérhessen tőlem.
Ha erre nem lenne hajlandó, akkor Finnországba költözöm.
Ki vagyok?
Oh, ezeket a kezeket bármikor felismerném.
Vén Nyehamkin vagy.
Nem. Én...
- Borisz! - Igen. Hogy vagy?
- Hoztam neked ajándékot. - Micsodát?
Emlékszel még azokra a fülbevalókra, amiket mindig is szerettél volna? A hosszúkás fülbevalókra?
Köszönöm, Borisz kuzin.
Kétszer tűntem el az életedből. Holnap reggel végleg eltűnök.
Mi az? Olyan gondterheltnek tűnsz.
Szonja, félsz a haláltól?
A félelem nem a helyes kifejezés.
Rettegek tőle.
Figyelemreméltó különbségtétel.
Ha Isten csupán egyetlen jelet adna.
Ha csak egyszer mondana valamit nekem.
Bármit. Egy mondatot. Két szót. Ha legalább köhintene egyet.
Isten természetesen létezik. Az Ő képére és hasonlatosságára teremtettünk.
Úgy véled, hogy én is az Ő képére és hasonlatosságára teremtődtem? Úgy véled, hogy Ő is szemüveges?
Nem szó szerint kell érteni. - Semmi.
Nemlét.
Fekete üresség.
- Mit mondtál? - Oh, semmi, csak a jövőmet tervezgetem.
Miért foglalkozol ennyit a halállal?
Beszéljünk komolyan egy percet.
Szonja, holnap reggel párbajozni fogok Anton Lebedokovval.
Sokkal jobb nálam, és valószínűleg meg fog ölni.
Mielőtt meghalok, azt akarom, hogy tudd: szeretlek.
- Borisz! - Gyermekkorom óta szerelmes vagyok beléd.
Összetörted a szívem, amikor bejelentetted, hogy szerelmes vagy Ivánba.
Miért nem mondtad soha?
- Számított volna bármit is? - Oh, hát persze hogy nem, kedvesem.
Ha valamilyen csoda folytán nem halok meg holnap, hozzám jössz feleségül?
Milyenek az esélyeid?
Meghalni az aratás előtt...
Az aratás, a gabonaszemek. Ringatózó búzamezők.
Búza. A búza az élet.
Szonja, itt az esély, hogy tégy valamit egy halálba induló fiúért.
De én nem szeretem igazán Boriszt. Úgy értem, szeretem, de nem vagyok szerelmes belé.
Oh, búza! Sok-sok búza! Búzamezők.
Hatalmas mennyiségű búza!
Mégis, ő szeret engem. És hű férj válna belőle.
Nem túl érdekes, de hűséges. Családot alapítanánk. Vagy talán bérelnénk egyet.
Megtanulnám szeretni őt. Én, Borisz és hat bérelt gyerek.
Vagy úgy érezném, hogy csapdába estem? Hogy megfulladok? Hogy nem kapok levegőt?
Nyissatok ablakot! Ne, ne azt! A fürdőszobait.
Sárga búza. Vörös búza. Búzakalász. Búzakrém.
Szegénykém, Anton Lebedokovval párbajozik.
Holnapra szeretett Borisz kuzinom úgy fog kinézni, mint az ementáli sajt.
Ígérj neki bármit, tedd boldoggá egy éjszakára.
Oh! Vagy úgy érezném, hogy csapdába estem? Hogy megfulladok? Hogy elszaladt az ifjúságom?
Együtt élni egy ementálival és hat bérelt gyerekkel.
Természetesen hozzádmegyek, Borisz. Nagy megtiszteltetés a számomra.
Ez az Anton Lebedokov, ez jól tud lőni, ugye?
- Attól tartok. - Nos,
...mivel úgy néz ki, hogy ez az utolsó éjszakád itt a Földön,
...vonuljunk vissza a szobámba, és szeretkezzünk.
Jó ötlet. Én hozom a szójaszószt.
Végre. Késett, Grusenko. Már azt hittük, el se jön.
- Elaludtam. - Hogyhogy ilyen nyugodt és magabiztos?
Utálok a reggeli teám nélkül lelőni valakit.
Rengeteg panaszos levelet kaptam a jobbágyoktól.
Felszólítom önöket, térjenek jobb belátásra.
Még mindig visszaléphetnek, közös megegyezéssel, a becsületük elvesztése nélkül.
Most hogy mondja, talán én vissza is bújnék az ágyba.
Nem lépünk vissza, és a halálig küzdünk.
Oh, nem, nem! Én nem küzdhetek a halálig. Az orvosom eltiltott tőle.
Gyomorfekélyem van. A halál a legrosszabb neki.
Kezdjük.
Ön a kihívott fél. Válasszon.
Persze.
- Rendben, ezeket választom. - Csak egyet lehet.
Oh, szóval ő is kap! Milyen buta vagyok.
Álljanak háttal egymásnak, ha jelt adok, tíz lépést tesznek előre, megfordulnak és tüzelnek.
- Minden világos? - Persze.
Hát persze.
Sok sikert. Isten legyen önökkel.
Figyelsz?
Egy, kettő,
...három, négy,
...öt, hat,
...hét, nyolc,
...kilenc, tíz.
Ezt a foltot ki lehet szedni vegytisztítás nélkül?
- Lőnie kell. - Nem, nem, nem akarok lőni.
Muszáj. Ez a törvény.
Nos, ha ez a törvény, akkor a levegőbe lövök.
Tessék. Eleget tettem a kötelességemnek.
Borisz Dimitrovics.
Nagy leckét kaptam ma öntől.
Én is. Soha ne lőj a levegőbe, vagy ha igen, ne állj alá.
Megölhetett volna. De nem tette.
Hogyan tudnám ezt valaha meghálálni önnek?
Kezdhetné azzal, hogy leszáll a lábamról.
Oh, elnézését kérem.
Borisz Dimitrovics, ettől a naptól kezdve új életet kezdek.
Változtatok a nézeteimen.
A jóságot fogom hirdetni, lehet, hogy egyházi tisztséget is vállalok.
Tisztességes életet fogok élni.
Az éneklésnek szentelem magam, mint gyermekkoromban tettem.
Nagyszerű hangja van, nem igaz? Mégis le kellett volna lőnöm.
Így aztán Szonja és én összeházasodtunk.
Ezennel férjnek és feleségnek nyilvánítom önöket.
Olyan boldog vagyok. Nézzék az arcát. Olyan boldog, hogy szóhoz sem jut.
Elhibázta. Elhibázta... Elhibázta...
Tudom, hogy aggódsz amiatt, hogy elég izgató leszel-e a számomra.
Hogy helyt tudsz-e állni a mindennapi házimunkában és a házasélet egyéb kötelezettségeiben.
Úgy fog menni, mint a karikacsapás, ígérem. Semmilyen rossz szokásom nincs.
Jó, elismerem, van néhány furcsa szokásom.
Nem eszem olyan ételt, amelyik 'F' betűvel kezdődik. Például csirkét.
Borisz, én nem vagyok szerelmes beléd.
- Oh, Szonja. - Szeretlek. De nem vagyok szerelmes beléd.
Szonja, tudod te egyáltalán, hogy mit jelent az a szó, hogy 'szerelem'?
A szeretetnek sok fajtája van, Borisz.
Van szeretet férfi és nő között.
Szeretet anya és fia között.
Két nő között. Ne hagyjuk ki a kedvencemet.
- És a szeretet, amiről mindig is álmodoztam. - Igen?
A szeretet két rendkívüli egyéniség között.
- Szonja. - Oh, ne, Borisz. Kérlek.
A szex szerelem nélkül pusztán kiüresedett élmény.
Igen, de ahogy ez az kiüresedett élmény lezajlik, az a világ legjobb dolga.
Kezdetben kissé feszült volt köztünk a viszony.
De egy kis idő elteltével megnyugodott.
Ne. Ne itt.
Hamarosan Szonja hozzámszokott.
Néha még mókázni is volt kedve.
Mint például akkor, amikor megsütötte az első szufléját.
Kevés volt a pénzünk, és Szonja megtanult hóból főzni.
- Édesem, ez egy kissé nyersnek tűnik. - Másfél óráig sütöttem.
Tényleg? Mert úgy néz ki, mint a... Mi a desszert?
- Meglepetés, Borisz. - Igen? Micsoda?
- Egy nagy tál zúzmara! - Oh, zúzmara! A kedvencem! Csodálatos.
Esténként együtt zenéltünk.
Ahogy telt-múlt az idő, végleg meghódítottam.
Oh, Borisz. Soha életemben nem voltam még ennyire boldog.
Szeretlek Borisz, olyan mélyen, amilyet még elképzelni sem tudtam.
Tényleg?
Gyerekeket szeretnék tőled.
- Milyeneket? - Kicsiket.
Persze. A nagyoknak kissé lassan forog az agyuk.
- Három gyereket akarok. - Mindegyikből egyet.
Oh, Borisz.
Annyira boldog vagyok.
Nos, nem akarlak emlékeztetni rá, de én megmondtam,
...hogy némely férfiak ismerik a dörgést, némelyek nem.
Szerencsére én az első csoportba tartozom.
A következő néhány hónap életem legboldogabb időszaka volt.
Aztán egy nap, miközben tökéletesen jól éreztem magam,
...hirtelen és minden látható ok nélkül,
...sürgető késztetést éreztem, hogy öngyilkosságot kövessek el.
Egészséges vagy, van egy csodálatos feleséged, a munkáddal is minden rendben.
Persze, de valami hiányzik.
- Micsoda? - Valami hiányt érzek létem középpontjában.
- Miféle hiányt? - Nos, egy üres hiányt.
Egy üres hiányt?
A teljes hiányt egy hónappal ezelőtt éreztem, de az valami ételtől volt.
Talán a lelked beteg.
- Nézd csak, itt a Halál. - Mi? Kicsoda?
A Halál! Elvitte Krapotkint, a borkereskedőt.
- Igazán? - Igen, meg egy nőt.
- Oh, az nem Mrs Krapotkin. - Ne viccelj.
Nem. Mindig tudtam, hogy Krapotkinnak van valakije.
- Hová viszed Krapotkint? - El! Örökre!
Figyelj, ha összefutsz a feleségemmel, mondd meg neki, hogy veled vagyok!
Viszlát, Krapotkin. Ha lesz rá lehetőséged, írj.
Andre atya, szentek szentje, öreg és bölcs,
...maga a legráncosabb ember az egész országban.
Szállj le a szakállamról, te semmirekellő.
Állj föl, gyermekem. Állj föl.
- Állok. - Rossz a szemem.
Mindenki azt mondja, hogy az öregség elvette az eszét, mégis maga az egyetlen, aki segíthet nekem.
Én nem hiszem, hogy az öregség elvette az eszét.
Mit mondtál, hol fogták azt a halat?
- Milyen halat? - Nem valami halról beszéltél?
Atyám, Borisz öngyilkosságra készül.
Múlt héten is megpróbálta megölni magát azáltal, hogy mélyeket lélegzett egy örmény közelében.
Mondd el ezt Borisznak:
Sok esztendőt megértem,
...és oly sok kín és megpróbáltatás után,
...arra a következtetésre jutottam, hogy a legjobbak...
Igen?
...a szőke, tizenéves lánykák.
Atyám!
Ha lehetséges, akkor ketten legyenek.
Atyám, én bíztam magában.
Megbocsátok neked. Megbocsátok.
Köszönöm, Őpiszkossága.
Ahogy ott himbálóztam a kötél végén,
...hirtelen sürgető késztetést éreztem, hogy életben maradjak.
Csak Szonjára tudtam gondolni.
Át akartam ölelni, könnyeimet a vállára hullatni,
...és orális szexre kényszeríteni.
Ekkor határoztam el, hogy életben maradok,
...és nagy költő lesz belőlem.
Talán annak kellene lennem,
egy ócska vasmacskának,
s vonszoltatni magam
a csendes tengeren.
Túl szentimentális.
Azon a télen Szonja és én csodálatosan éreztük magunkat.
Egy új barátra leltünk, Berdikov, a falu bolondja személyében.
Berdikov képes volt napokig mosolyogva ücsörögni, egy darab bársonyt simogatva.
Szonja boldoggá tette azáltal, hogy süteménnyel etette.
Vártuk a tavaszt, amikor saját gyermekünk lehet.
Semmit nem tudtunk arról, hogy...
Háború! Napóleon megtámadta Oroszországot! Kitört a háború!
Oh, mi lesz a terveinkkel? Ebben az évben már szülők akartunk lenni!
Hát ebben némi változás lesz. Szülők helyett menekültek leszünk.
- Ez szörnyű! - Össze kell szednünk mindent és menekülnünk kell.
Ebben nagyon jó vagyok. A férfi szabadfogású menekülésben két évig országos bajnok voltam.
El kell égetnünk az ennivalót, nehogy a franciáké legyen. A céklalevest azonban nagyon nehéz meggyújtani.
- Borisz, van egy ötletem. - Micsoda?
Öljük meg Napóleont.
Igen. Érdekes.
- Komolyan beszélek. - Ezt most hogy érted?
Úgy értem, te meg én öljük meg Napóleont.
Csak nem ittál abból az üvegből, amelyet a falu bolondjának tartunk fönn?
- Ez a válasz a problémáinkra. - Ez nem a válasz. Ez egy válasz.
És ez egy rossz válasz. A helyes válasz a menekülés. M-E-N-E-K-Ü-L-É-S.
- A franciák elfoglalják Moszkvát. Itt van. - Szonja!
Két ártalmatlannak tűnő alak, mint például mi, be tudna jutni hozzá és lelőhetné.
Soha nem jutnánk a közelébe, de ha mégis, elhibáznánk.
Nehéz célpont. Túl kicsi.
Borisz, itt a lehetőség, hogy egy igazán hősies tettet vigyünk véghez.
A gyilkosság mióta számít hősies tettnek?
Az emberiség szolgálatában az erőszak is megengedett.
- Ezt ki mondta? - Attila, a hun.
Egy huntól idézel nekem?
Hát nem tudod, hogy a gyilkosság magával von
...egy morális imperatívuszt, amely fölötte áll bármely egyetemes szabad akarat-fogalomnak?
Ez hihetetlenül unalmas.
- Unalmas? - Unalmas!
Van merszed azt állítani, hogy unalmas vagyok?
A legérdekfeszítőbb emberek egyike vagyok egész Oroszországban.
Nálam van Iván régi pisztolya.
Szonja! A politikai merénylet nem működik.
Az erőszak erőszakot szül. Aki kardot ragad, kard által vész.
Izé, kifogytam a közhelyekből.
- Passzív ellenállást javasolsz? - Nem, aktív menekülést.
- Nem menekülhetsz egész életedben. - Tudom, na de a gyilkosság.
A legnagyobb bűn.
És nem elvont gyilkosság, mint például egy ismeretlen ellenség megölése a harcmezőn,
...hanem zárt szobában egy élő emberi lénnyel,
...meghúzni a ravaszt, szemtől szemben.
Ráadásul egy híres emberi lényről van szó, aki sikeres, és aki többet keres mint én.
Te jó ég, képzeld csak el, Napóleon akár tízezer frankot is kereshet egy héten.
Annyit legalább. Plusz még erre jön rá a borravaló és az extra juttatások. Nem semmi.
És én? Ki vagyok én? Ő egy nagyszerű ember.
Ő úgy gondolkodik, mint Superman, és meg mint egy féreg,
...egy rovar, egy undorító, csúszómászó kis tetű.
- Ellent is mondhatsz nekem, ha gondolod. - Meg is teszem, ha nem értek egyet veled.
Szonja. Kik vagyunk mi, hogy megöljünk egy embert?
Borisz, most először életemben úgy érzem, hogy szabad vagyok. Súlytalan.
Az emberi szabadság felvillanyozó érzése tölt el.
Ezt hívják guillotine-nak.
Oh, nézd, Borisz.
A puha arany alkony már átadta helyét
...a kék csillag-pettyes éjnek.
Vigyázz, lehet, hogy töltve van.
Pár nappal később Moszkvába utaztunk.
Egy darabon magunkkal vittük Berdikovot is. Minszkbe tartott.
Minszkben volt ugyanis a Falu Bolondjai Konferencia. Berdikov úgy tervezte, hogy részt vesz ezen.
Egész Oroszországból eljöttek erre a konferenciára a falu bolondjai.
Kis falvakon és apró tanyákon hajtottunk keresztül.
Nem volt különösebb tervünk, de amikor megálltunk egy fogadónál, a sors gondoskodott róla, hogy legyen.
Megbocsásson. Meg tudná mondani nekem, hogy kik azok az emberek a paraván mögött?
Don Francisco és nővére Spanyolországból.
Napóleonhoz tartanak.
- Don Francisco, ha nem tévedek. - Ön ismer engem, szenyor?
Oh, ha szabad így fogalmaznom, az ön neve legenda ezen a környéken.
- Valóban? - Hát, ha nem is legenda,
...de mindig nagy nevetést vált ki.
Ön pedig nem lehet más, mint a Don nővére, a híres spanyol grófnő őrondasága.
Kicsoda ön?
Egy alázatos szolga, aki szívesen fizetne Őexcellenciájának egy italt.
Megtisztelne vele.
Pincér, kérek egy palackkal a legjobb vörösborból és mellé két szalmaszálat.
Két szalmaszál.
Azt beszélik, hogy a Don Napóleonhoz készül.
A rossz hír szárnyakon jár.
A jó hír gyorsabban száll.
Ha nincs hír, az a jó hír.
Ma itt, holnap máshol.
A vízhez vezethetsz egy lovat, de nem itathatod meg.
- Ön jön. - Szívesen látnánk önt a társaságunkban,
...de a társadalmi és vagyoni helyzetünk különbsége ezt nem teszi lehetővé.
Oh, igen, teljes mértékben igaza van. Ezzel az érvvel nem lehet vitatkozni.
Szóval ismerik Napóleont, ugye?
Nem nagyon.
Viccel, Ősemmisége?
A bátyjával jó barátságban vagyunk, aki a spanyol ügyekért felelős,
...de ez lesz az első személyes találkozónk a nagy császárral.
Csak ennyit szerettem volna tudni.
- Don Francisco? - Parancsol?
Nem tudom becsatolni az övemet.
Lenne olyan kedves idejönni és segíteni?
Természetesen, szenyorita.
Nem, nem, nem, nem erre gondoltam.
Több krém kell a piskóta közé és nem kell bele mazsola.
- De a legutóbbi megbeszélésen azt mondta, hogy kell bele mazsola is. - Nem!
Ha ez a sütemény a nevemet fogja viselni, akkor kiadósabbnak kell lennie! Krémesebbnek.
- Igen, de van még időnk? - Nagyon kevés.
A kémeim szerint kiváló brit ellenségem
...egy új húsétel receptjén dolgozik, amelyet Wellington bélszínnek akar nevezni.
Soha nem lesz piacképes vele.
Ki kell fejlesztenünk a Napóleont, mielőtt ő elkészül a Wellington bélszínnel.
Európa jövője forog kockán.
Igen, Fenség.
Beszélnünk kell önnel, Fenség.
Úgy véljük, hogy merénylet készül ön ellen.
Valóban?
Utólagos engedélyével kiválasztottunk egy közlegényt, aki hasonlít önre. Nézze.
Hogy van, Fenség?
- Hasonlít hozzám? - Egy pillanat, Fenség.
- Gyere közelebb. - Hadd tegyem ezt föl, Fenség.
Most pedig elfoglalom a helyét.
Megtanítalak a járásomra. Nagyszerű járásom van.
A császár eltávolítása után már csupán Don Francisco meggyilkolása maradt hátra.
Ez majd véget vet Őfensége ostoba álmainak a Spanyolországgal kötendő szerződést illetően.
Aztán útnak indulok Ausztriába,
...ahol szövetséget kötök a koronával. Nem a királlyal, csak a koronával.
Őrültnek neveznek,
...de egy szép napon, amikor megírják Franciaország történetét,
...aranybetűkkel írják le a nevem.
Sidney Applebaum.
A császárral van találkozónk.
Kit jelenthetek be?
- Kit? Ez aztán mókás. - Mókás, igen.
Nem ismeri a száz legfontosabb spanyolt tartalmazó névsort.
Igen. Don Francisco és nővére.
Igen, ő a Donessa.
Találkánk van Napóleonnal.
Bonaparte Napóleonnal. Az ismert nemzetközi zsarnokkal.
- Ön Don Francisco és ön a nővére? - Igen, persze.
- Hosszú... és kimerítő utazás áll mögöttünk. - Kimerítő utazás.
- Kiszáradt a torkunk. - Kiszáradt.
- Szállást keresünk. Szállást. - Szállás!
Igen. Szállás úr itt van valahol?
Az ön nevét még nem tudom, madam.
A fiúk csak Juanitának szólítanak.
A császár nagyra értékeli az elragadó hölgyeket.
- El lesz ragadtatva öntől. - Oh, remek!
Természetesen még jobban gyötör minket a kíváncsiság a szerződésre vonatkozó javaslata miatt.
Jó. Nagyon sokat dolgoztam rajta és most már minden apró részlet a helyére került.
Már csak a főbb pontokat kellene tisztáznom, és akkor sínen lennénk.
Hagyjuk most a hivatalos ügyeket, bizonyára fárasztó volt az utazás.
- Illene legalább üdvözölnünk a császárt. - Az apró termetű emberek könnyen megsértődnek, ha mellőzöttnek érzik magukat.
Később. Először megvendégeljük önöket, ahogy az spanyol előkelőségeknek kijár.
Oh, csodálatos! De a pezsgővel vigyázzunk, mert a Donessának köszvénye van.
Nos, ha közlik velem a kívánságaikat, akkor mindenről gondoskodom.
Köszönjük.
Mialatt nővérével nálunk vendégeskedik, és megkívánna egy kis franciás hancúrozást,
...küldethetek valakit a szobájába, ha óhajtja.
Jó. Ha kérhetem, akkor rögtön kettőt küldessen, csak a szimmetria miatt.
- Jómagam is így szeretem. - Én a hármast kedvelem, de elég nehéz összehozni.
Ez a szoba elég nagy lesz, vagy kérjünk inkább egy lakosztályt?
- Borisz, én félek. - Te? Én meg csőrt és tollakat növesztek.
- Mit fogunk csinálni? - Én amondó vagyok, hogy most szépen lelépünk.
Addig nem megyek sehová, amíg le nem lőttük Napóleont. Fogd ezt.
Oh, értem. Kösz. Én legyek a merénylő.
Emlékeztetlek rá, hogy nem lesz második lehetőség.
Győződj meg róla, hogy a pisztoly csöve a fejére vagy a mellére irányul.
És ne nyomd a ravaszt, hanem húzd meg.
Hova jártál leányiskolába? Egy kalózhajóra?
Akkor vegyük át még egyszer a tervet.
Oké. Te nekiállsz flörtölni vele, idecsalod vacsora után,
...eltereled a figyelmét, én pedig lelövöm.
"Lelövöm". El tudod képzelni rólam, hogy ilyeneket mondok?
Igen. Spanyolországban meglehetősen kellemes az időjárás az évnek ebben a szakában.
Barcelona melegebb, mint Madrid,
...de az emberek nagyon különbözőek, úgy értem a barcelonaiak és a madridiak.
Minden spanyol hölgy olyan gyönyörű, mint ön, madam?
Nos, nem mind. Maga gazfickó!
Oh, Tábornok.
Ha megbocsát, madam.
Nyugodj le. Bolondot csinálsz magadból.
- Hé, ez a pezsgő nagyon finom. - Megiszol még egy ládával?
Jól vagyok, csak valami szilárdra is szükségem van.
Valami szilárdra? Igyál itatós papírt.
Oh, azt hiszem, már találkoztam valahol a húgával.
- A húgommal? Melyikkel? - Azt hittem, csak egy van.
Egy? Oh, nem, nem.
Nos, van egy féltestvérem.
Azaz, nem, nem pontosan fél, inkább két-ötöd.
Hölgyeim és uraim,
...Őcsászári Fensége, Napóleon császár.
- Szóval maga az a Don Francisco? - Igen. A bátyja üdvözletét hozom.
Azt mondta, hogy ön elutazott, és azóta egy sort sem írt. Semmilyen hírt nem hall önről.
Elhozta a borotváját is, és azóta sem adta vissza.
- Nagy megtiszteltetés számomra. - Még nagyobb az én számomra.
- Nem, az én számomra. - Nem, az én számomra nagyobb.
- Nem, az én számomra a nagyobb. - Nos, akkor legyen nagyobb az ön számára.
- Ön pedig minden bizonnyal Don Francisco nővére. - Ön Don Francisco nővére.
- Nem, ön Don Francisco nővére. - Nem, ön Don Francisco nővére.
- Nem, számomra nagyobb megtiszteltetés. - Vendégeinknek nagyszerű humora van.
- Állandóan viccelődik. - Nem, ön viccelődik állandóan.
Nem, ön Don Francisco nővére.
- Talán helyet foglalhatnánk az asztalnál. - Nem ehetnénk előtte valamit?
A nővére és Őfensége úgy tűnik nagyon jól kijönnek egymással.
Vonzónak talál engem mint férfit?
Igen. Úgy vélem, ez a legjobb az ön számára.
Az irántam táplált érzelmeit mennyiben befolyásolja, hogy én uralom fél Európát?
Oh, talán felerészben.
Önt mennyivel lenne nehezebb meghódítani, mint Oroszországot?
Nos, én kevesebbet nyomok.
- Felkeresem a szobáját vacsora után. - Jó. Én meg az önét.
Szabad!
Szonja, végiggondoltam a dolgot. Ez gyilkosság.
Ha mindenki ezt tenné, a világ tele lenne gyilkosokkal.
- Tudod milyen hatással lenne ez az ingatlanárakra? - Tudom.
Ha mindenki ugyanabba az étterembe menne ugyanazon az estén
...süteményt enni, káosz lenne. De az emberek nem fogják ezt tenni.
Én gyilkosságról beszélek neki. Ő meg ezekkel a süteményekkel jön.
Hé, te magad mondtad, hogy nincs jó és rossz.
- A lényeg, hogy mit választasz. - Úgy van,
...és én a veszélyt választom.
- Oh, tényleg? - Nem, de ebben a helyzetben ez jobban hangzott.
Oh, Borisz. Ha újra gyerekek lehetnénk.
Igen, tudom. Lehetőleg francia gyerekek.
Tisztában vagy vele, hogy az egyetlen igazán boldog ember, akit ismerek, az Berdikov, a falu bolondja?
Könnyebb boldognak lenni akkor, ha az egyetlen gondod az,
...hogy mennyi nyálat csurgass le az álladon.
- Csókolj meg. - Melyiket akarod?
- Adj egy nyolcast. - Az két négyes. Könnyű.
Jövök már!
- Egyedül van? - Természetesen.
- Mintha hangokat hallottam volna. - Imádkoztam.
- Különböző hangokat hallottam. - Hát, mindkét szerepet én alakítottam.
Pezsgő! Francia.
Ahogy látom az egész készletet magával hozta.
- A szemére. - Az orrnyergére.
A vágyam nem ismer határokat.
Ne menjünk... az ágyba?
És mit csináljunk az ágyban?
Bocsássa meg a sietségemet.
Mindig azt hallottuk, hogy a spanyol vér a legforróbb a világon.
- Én lehűttettem az enyémet a nyárra. - Maga diktálja a tempót.
Jó. Akkor talán üldögéljünk egy kicsit és építsük föl a dolgot szép lassan.
Nyilván nem akar a csúcsra érni túl korán. Már éjfél előtt elmenne.
- Ön olyan csábító. - Oh, kérem, Fenség.
- Hívjon Napóleonnak. - Jó. Ön is hívhat engem Napóleonnak.
Még soha nem találkoztam olyan nővel, mint ön.
Így tudnék maradni örökre, a fejemet a vállára hajtva.
Igen, mókásnak hangzik, eltekintve a pomádéfolttól.
Fenség.
- Mi az? - Oh, csak a szél.
A szél meg az egerek. Mit számít?
Ha ön lenne a feleségem,
...egész Európát meghódítanám.
- Mi volt ez? - Micsoda? Ja, ez.
Azt hiszem csak az öreg szekrényajtó csapódott be.
Az ember nem lehet elég óvatos. Az orosz alvilág holtan szeretne látni.
Nagy kockázatot vállalok egy megszállt országban.
Mindenhol merénylők vesznek körül.
Minden nap szembenézek a halállal.
Igen, nos... Ez az ára a politikai hatalomnak.
Igen, a csúcson lenni maga a pokol.
Ezért élvezek minden pillanatot önnel.
Minden másodperc jelent számomra valamit.
Ezért minél hamarabb...
Minél hamarabb leszakítjuk a szerelem gyümölcsét, annál boldogabb leszek.
- Gyerünk már. - Nem tudom megtenni.
- Don Francisco. - Lőj!
Tegye le azt a pisztolyt. Már elmúlt tizennyolc éves.
Ön egy zsarnok, egy diktátor, aki háborúkat indít.
- Miért sorolja az érdemeimet? - Öld meg!
- Őrség! - Nem.
Borisz, nem nyaralni jöttünk.
Nem tudom lelőni. Egy emberi lényt. Összevérezné a szőnyeget.
Add ide azt a pisztolyt.
Látod? Nem is olyan egyszerű.
Miért? Miért nem tudom megtenni?
Mert ez morálisan elítélendő.
- Értem. Definiálnád ezt? - Egy morális imperatívusszal állunk szemben.
- Hogyan? - Napóleon meggyilkolásával megölöd magadat is,
...mert mindannyian egy totális abszolútum részei vagyunk.
Gyerünk már. Nem is igaz. Már megint jössz a panteista nézeteiddel.
Mi köze ennek a panteizmushoz? Mindannyian egy hatalmas egységhez kötődünk.
Megütnéd még egyszer? Mindjárt magához tér. Csak egy kicsit üss.
Ez egy etikai probléma.
De nem Aquinói Szent Tamást akarod idézni már megint?
De igen. Ő mondta, idézem: "Soha ne ölj meg egy embert, különösen akkor ne, ha ezzel elveszed az életét is".
Mi van?
Ha nem állítjuk meg, lángba borítja fél Európát.
Talán épp azt a felét, ahol a mi földesurunk is megtalálható.
- Borisz. Gondolj a gyermekeinkre. - Nincsenek is gyerekeink.
- A szüleinkre. - Nekik sincsenek gyerekeik.
- Hát, akkor én fogom megölni. - Szonja.
- Az vagyok. - Nem. Rendben. Figyelj.
Hozd a csomagokat. Majd én megölöm.
Most nézd meg. Ha én nem ölöm meg, egész Európában háborúk lesznek.
No de ez mégis gyilkosság.
Mit mondana Szókratész?
Az összes ókori görög homokos volt.
Apám, ott aztán lehettek vad partik.
Lefogadom, hogy nyaranta közösen béreltek házat Krétán.
(a) Szókratész ember.
(b) Minden ember halandó.
(c) Minden ember Szókratész.
Ebből következik, hogy minden ember homokos.
Én nem vagyok homokos.
Egyszer néhány kozák utánamfüttyentett.
Olyan testem van, amely mindkét nemre nagy hatást gyakorol.
De, tudják, vannak heteroszexuális férfiak is,
...vannak biszexuálisok és néhányan egyáltalán nem gondolnak a szexre.
Belőlük lesznek az ügyvédek.
Az én problémám abból adódik, hogy egyszerre látom az érem mindkét oldalát.
Túl logikusan gondolkodom. A világ azonban nem a logikára épül.
Ha arra épülne, hogyan lehetne Vén Nyehamkin fiatalabb mint Fiatal Nyehamkin?
Már gyermekként tisztában voltam vele, hogy valami nem normális körülöttem,
...de mindig, amikor mondtam valamit, kaptam egy pofont. Így aztán, tudják,
...állandóan bűntudat gyötör, furdal a lelkiismeret
...és folyton az emberiségért aggódom.
És ha ez még nem lenne elég,
...egy herpesz van az ajkamon, itt, ami tényleg halálosan idegesít.
Mit tegyek?
Tartóztassák le ezt az embert gyilkosság vádjával. Szerencsére csak egy szerencsétlen flótást ölt meg.
Nem csináltam semmit. Hé, nyugodjanak meg, rendben?
Ne nyúljon a torkomhoz.
Mindenről beszámolok a spanyol kormányzatnak.
Don Francisco nem az az ember, aki az ilyesmit szó nélkül hagyja.
Itt is van Don Francisco.
Itt valami félreértés lesz. Tudom - nekem köszönhetően.
Valami csoda folytán Szonjának sikerült kijátszania a franciákat és elmenekült.
Én meg, amilyen szerencsés vagyok, egy nyirkos cellába kerültem, hogy ott várjam meg a kivégzésemet -
...ez a kedvenc szórakozásom.
Hál'istennek francia börtönbe vetettek, így az ennivaló nem is volt rossz.
A családomnak engedélyezték, hogy meglátogassanak.
Emlékszel arra az aranyos fiúra a szomszédból? Raszkolnyikovra?
- Igen? - Megölt két nőt.
Nem! Milyen kínos.
Bobicktól hallottam. Ő pedig az egyik Karamazov testvértől hallotta.
- Biztosan megszállta valami. - Hát, kamasz volt.
- Kamasz? Hülye volt. - Megalázottan és megszomorítottan viselkedett.
- Azt hallottam, hogy játékos volt. - Tudod, a hasonmásod lehetett volna.
Igazán? Nem mondod.
Fiam,
...hosszú évekig őrizgettem ezt a földdarabot a számodra.
- Nézd csak, még ház is van rajta. - Igen, egy kedves kis ház.
Volt értelme az életednek, ahogy látom.
Soha ne engedj idegeneket a közelébe.
Nem, idegeneket nem.
Nagy gézengúz vagy te, ugye tudod?
Jövőre azt tervezem, hogy építek egy vendégházat is.
Oh, egy pici kis vendégház, kézilabdapályával,
...meg egy icipici úszómedencével, bolháknak vagy valami ilyesmi?
Igen, hát, biztosan elfáradtál, rádférne némi pihenés a gumiszobádban.
- Ki vagy te? - Az Úr angyala vagyok.
- Te most viccelsz. - Ne félj, Borisz.
Igaz életet éltél,
...és az utolsó pillanatban, a kivégzés előtt,
...a császár megkegyelmez neked.
Tényleg?
Egy nagy egyszemélyes showműsort fog adni,
...közli, hogy tanultál a dologból,
...és nem fognak kivégezni.
Akkor Isten mégis létezik.
Hihetetlen.
Mózesnek igaza volt.
Aki igazságban él
...annak bőséges tömjénnel és mirhával kenegetik ínyét,
...s az Úr házában lakozik
...hat hónapig, elővételi joggal a házra.
De a bűnösnek mindenféle problémai lesznek.
A nyelve hozzáragad az ínyéhez.
S úgy fog beszélni, mint egy nő, ha közelről figyeled.
S úgy lesz...
A bűnös adassék ellensége kezébe,
...akár ki tudja fizetni a szállítási költséget, akár nem.
És... Várj, tudok mást is
...a bűnösről.
Még ha a halál árnyékának völgyében járok is...
Azaz, most hogy ezt kissé átgondoltam...
Még ha a halál árnyékának völgyében szaladok is,
...mert így hamarabb kiér az ember a völgyből, ugye.
Az ártatlan kezű és tiszta szívű oké a könyvem szerint.
De aki a baromfiudvar állataival
...bolondozik, azt megfigyelés alatt kell tartani.
Köszönöm neked.
Rendben Grusenko, gyerünk. Mozgás.
Késtetek, fiúk. Már fél hét óta várok.
- De szörnyen jókedvűek vagyunk. - Tudjátok hogy van ez,
...ha az ember ennyire bátor, mint én.
Sűrű a program, mi? Kiárusítás van?
Ne kössétek be a szemem. Az csak a veszteseknek kell. Szeretném látni, hova csapódik a golyó.
Ezt a háborúban tanultam. Kitüntettek, tudjátok.
Vajon mit csinálhat ma a császár?
- Vigyázz! - Nem akartok közelebb jönni? Nehogy elhibázzátok.
Rosszul festene a jelentésetekben.
Kész!
Kisapám, a császár tényleg eléggé kicentizte.
Micsoda drámai érzéke van... ravasz egy fickó.
Tűz!
Ez egy nagyon bonyolult szituáció, Szonja.
Szerelmes vagyok Alekszejbe. Ő Aliciát szereti.
Aliciának viszonya van Levvel.
Lev Tatyjánát szereti.
Tatyjána Simkint szereti.
Simkin engem szeret.
Én is szeretem Simkint, de egészen másképp, mint Alekszejt.
Alekszej húgaként szereti Tatyjánát.
Tatyjána nővére bátyjaként szereti Trigoriant.
Trigorian bátyjának viszonya van a nővéremmel,
...akihez testileg vonzódik, de lelkileg nem.
Natasa, nagyon késő van.
A Miskin és Miskin cég
...a Taskov és Taskov céggel hál.
Natasa, szeretni annyi, mint szenvedni.
Hogy elkerüljük a szenvedést, nem szabad szeretnünk.
Akkor viszont attól szenvedünk, hogy nem szeretünk.
Ezért szeretni annyi, mint szenvedni.
Nem szeretni annyi, mint szenvedni. Szenvedni annyi, mint szenvedni.
Boldognak lenni annyi, mint szeretni.
Boldognak lenni tehát annyi, mint szenvedni, de a szenvedés boldogtalanná tesz.
Ezért ahhoz, hogy boldogtalan légy, szeretned kell,
...vagy szeretned kell szenvedni vagy szenvedned kell a túl sok boldogságtól.
Remélem sikerül valahogy zöldágra vergődnöd.
Soha nem akarok férjhez menni.
Csak el akarok válni.
Oh, nézd. Borisz.
Borisz, mi történt?
- Becsaptak. - Hogyan?
Nem is tudom. Valami látomás azt mondta, hogy kegyelmet kapok, aztán mégis lelőttek.
Életem nagy szerelme voltál.
Nagyon szépen köszönöm. Ez tényleg jólesett. Most pedig, ha megbocsátasz, halott vagyok.
- Milyen érzés? - Hogy milyen érzés?
Tudod milyen a csirke Treszkij éttermében?
- Igen. - Ez annál is rosszabb.
Rosszabb mint Treszkij csirkéje.
Oh, na mindegy, az élet megy tovább.
A csillámló alkony utolsó nyomai is
...elhalnak a gyorsan sötétedő estében,
...pedig még csak dél van.
Hamarost belep mindent a búza.
Azt mondtad,
...búza?
Búza.
Búza. Én halott vagyok, ezek meg a búzáról társalognak.
A kérdés az, tanultam-e valamit az életről?
Csupán annyit, hogy az emberi lények lélekre és testre oszlanak.
A lélekhez tartozik az összes nemes törekvés, mint a költészet és a filozófia,
...de a testnek jut minden élvezet.
A legfontosabb, szerintem, hogy ne keseredjünk el.
Tudják, ha kiderül, hogy van Isten, nem hiszem, hogy gonosz lenne.
Azt hiszem a legrosszabb, amit mondhatunk róla az az, hogy a képességei alatt teljesít.
Mindent összevetve, tudják, az életben vannak rosszabb dolgok is a halálnál.
Ha már eltöltöttek egy egész estét egy biztosítási ügynök társaságában,
...pontosan tudják, miről beszélek.
A dolog lényege, azt hiszem, hogy ne úgy gondoljunk a halálra, mint valaminek a végére,
...hanem inkább úgy, mint a költségcsökkentés egészen hatékony módjára.
Ami a szerelmet illeti... Tudják, mit mondok?
Nem a szexuális kapcsolatok mennyisége számít.
A minőség a fontos.
Másrészt, ha az aktusok nyolc hónapnál ritkábban következnek be,
...én azért alaposabban utánanéznék a dolognak.
Nos, számomra erről szól az egész, emberek.
Viszlát.
Visiontext subtitles: Julie Clayton
F
: Fa
a: Far
ta: Fark
tta: Farka
otta: Farkas
totta: Farkas Z
ította: Farkas Zo
dította: Farkas Zol
rdította: Farkas Zolt
ordította: Farkas Zoltá
Fordította: Farkas Zoltán
ai
Fordította: Farkas Zoltán mail